OpenLLM-France/wikimedia huggingface dataset:
# Propanoat de calci

El propanoat de calci (altrament dit propinoat de calci o propinoat càlcic) és un compost químic sòlid blanc cristal·lí que té la fórmula química Ca (C₂H₅COO)₂. És la sal de calci de l'àcid propanoic.

## Usos

Com a additiu alimentari té el Codi E 282 en el Codex Alimentarius. El propanoat de calci es fa servir com conservant en una àmplia varietat de productes, incloent però no limitant-se al pa, altres productes fornejats, carn processada i productes lactis. En agricultura, entre altres coses, es fa servir per prevenir la febre de la llet en les vaques i com suplement alimentari Els propanoats eviten que els microbis produeixin l'energia que necessiten, com també ho fan els benzoats. Tanmateix, al contrari que els benzoats, els propanoats no requereixen un ambient àcid.
El propanoat de calci es fa servir en productes fornejats com inhibidor del problema de les floridures,típicament a concentracó de 0,1-0,4%. Segons el Pesticide Action Network North America, el propionat de calci és lleugerament tòxic.
El propanoat de calci es fa servir com fungicida en els fruits.

## Referències

* ↑ «Codex Alimentarius data for calcium propanoate». Arxivat de l'original el 2006-10-21. [Consulta: 20 novembre 2014].
* ↑ Center for Food and Nutrition Policy review of use of calcium propanoate as an organic agent in cow feed and as milk fever prevention
* ↑ «Ingredients -- Calcium propionate». [Consulta: 10 març 2007].
* ↑ http://www.nysaes.cornell.edu/necfe/pubs/pdf/Venture/venture3_chemical.html
* ↑ «Keeping molds, bacteria at bay». [Consulta: 24 març 2007].
* ↑ Pesticide Action Network data on calcium propanoate
* ↑ Biggs, A. R.; El-Kholi, M. M.; El-Neshawy, S.; Nickerson, R. «Effects of Calcium Salts on Growth, Polygalacturonase Activity, and Infection of Peach Fruit by Monilinia fructicola». Plant Disease, 81, 4, 1997, pàg. 399. DOI: 10.1094/PDIS.1997.81.4.399.

## Enllaços externs

* Center for Science in the Public Interest list of food additives
# Silke

Silke Hornillos Klein, coneguda com a Silke (Madrid, 6 de febrer de 1974), és una actriu de cinema espanyola que va tenir especial rellevància en la dècada dels anys 1990.

## Biografia

El seu pare, Pelayo Hornillos Fernández de Bobadilla, és un advocat valencià, i la seva mare una traductora alemanya. Té una germana gran, Elke, i un germà petit, Pelayo. Els seus pares es van divorciar quan era petita; ella i els seus germans es van criar amb el seu pare. Després de deixar els estudis en l'últim any, se'n va anar de viatge i entre altres coses va aprendre anglès i va començar a importar plata de l'Índia. Actualment, Silke viu a Eivissa on es dedica al disseny i venda de roba dissenyada per ella mateixa, està casada i té una filla.

## Carrera

Va començar en el món cinematogràfic en un paper menor de Orquesta Club Virginia. La seva oportunitat va arribar després d'apuntar-se al Laboratori Teatral William Layton de Madrid, i sobretot en passar la prova per a la pel·lícula Tierra de Julio Medem. Va fer de protagonista a Hola, ¿estás sola? d'Icíar Bollaín i continuà amb Tengo una casa. Després d'això va decidir descansar per un temps.
Després d'aquest parèntesi, va treballar en un curt anomenat Miranda hacia atrás i en una pel·lícula argentina, Diario para un cuento. Va participar en diversos anuncis, per a una coneguda marca de compreses (al costat de Rossy de Palma), una coneguda marca de cotxes i aliments d'Andalusia. Va obrir una botiga de moda amb la seva pròpia marca de roba, Drumbalo. Després d'una llarga pausa, Silke va tornar al cinema, amb la pel·lícula ¿Tú qué harías por amor?. Després vindrien Kilómetro cero, Almejas y mejillones, Tuno negro, Cámara oscura, Iris i La hora fría. Des de 2007 no ha tornat a fer cinema.

## Filmografia

* La hora fría (2007)
* Al otro lado (2005)
* Iris (2004)
* Sex (2003)
* Cámara oscura (2003)
* Sansa (2003)
* Tre mogli (2001)
* Tuno negro (2001)
* ¿Tú qué harías por amor? (2001)
* Dentro (2001)
* Felicidades (2000)
* Almejas y mejillones (2000)
* Km. 0 (2000)
* La cartera (2000)
* Diario para un cuento (1998)
* Black (1998)
* Miranda hacia atrás (1997)
* Tierra (1996)
* Tengo una casa (1996)
* Hola, ¿estás sola? (1995)
* Orquesta Club Virginia (1992)

## Premis i nominacions
### XI Premis Goya

| Any | Categoria | Pel·lícula | Resultat |
| 1997 | Millor actriu revelació | Tierra | Nominada |

## Referències

* ↑ ¿Por qué desapareció Silke? Ella misma nos lo cuenta desde Ibiza, El País, 24 de juliol de 2016
* ↑ Silke al web de Julio Medem
* ↑ Anunci de Silke i Rossy de Palma
* ↑ Paquita Salas 'resucita' a Silke: te contamos quién es y a qué se dedica ahora, El Confidencial, 2 de juliol de 2018
* ↑ Tierra al web dels Premis Goya
# Eleccions al Parlament Escocès de 1999

Les Eleccions al Parlament escocès de 1999 se celebraren el 6 de maig de 1999, i foren les primeres des que es va aprovar la Devolution el 1997. S'hi van imposar els laboristes escocesos de Donald Dewar, sobre el SNP d'Alex Salmond. Per primer cop fou escollit un diputat ecologista a un parlament britànic, Robin Harper, i l'ecologista independent Dennis Canavan.

## Resultats

← Eleccions al Parlament escocès, 1999 → :
| Partit | Vots Constituència | % | Escons | Vots Regionals | % | Escons | Escons totals |
| Partit Laborista Escocès | 908.392 | 38,8 | 53 | 786.818 | 33,64 | 3 | 56 |
| Partit Nacional Escocès | 672.757 | 28,74 | 7 | 638.644 | 27,26 | 28 | 35 |
| Partit Conservador Escocès | 364.225 | 15,56 | - | 359.109 | 15,35 | 18 | 18 |
| Liberal Demòcrates Escocesos | 331.279 | 14,15 | 12 | 225.774 | 12,43 | 5 | 17 |
| Partit Verd Escocès | - | - | - | 84.024 | 3,59 | 1 | 1 |
| Partit Socialista Escocès | 23.564 | 1,01 | - | 46.635 | 1,99 | 1 | 1 |
| Dennis Canavan | 18.511 | 0,8 | 1 | 27.700 | 1,2 | - | 1 |
| Total | 2.340.480 | 59,1 | 73 | | | 56 | 129 |

## Enllaços externs

* resultats de les eleccions escoceses de 1997 fins ara
# Josep Maria Valls Satorres

Josep Maria Valls Satorres (Alcoi, 1945) és un compositor molt prolífic de música festera.
Dirigí l'Agrupació Musical d'Alcoi l'any 1980. En l'actualitat (2007) és vocal de la junta directiva de l'Asociación de Compositores de Música de Moros y Cristianos.

## Obres

* A vora mar (1996), per a duet de saxòfons. En quatre parts: L'aire lliure, L'ànima del mar, Les ones rient, La vela un vent

### Per a banda

* Marxes cristianes: A la creueta, Alcodians 1276, Almogàver i alcoià (1982), Als cristians (1975, premi de l'Associació Sant Jordi d'Alcoi), Anys, Arquers d'Ontinyent, Asturs d'Elx, El Conqueridor, Els Contrabandistes, Cristians de Petrer, Desperta, Ferro (1986), Embajador cristiano (1998), L'Enguerí (1994), Esquadra Alféris 1995, El Farolero!, Ix el cristià (premi de l'Associació Sant Jordi d'Alcoi 1981), Madriles, Marxa dels cavallers, Marxa dels creuats, Óscar Moreno, Pas als Maseros (1982), Roger de Lauria (1978, premi de l'Associació Sant Jordi d'Alcoi), Samarro, Los Soreles (2004), 25 anys
* Marxes mores: Abencerrajes (1985), Abrahim Zulema, Als judios, Amor, amar (basada en la cançó de Camilo Sesto, Camilo Blanes Cortés), Ben-Hudzail (1980), Centenari Mudèjar (2004), El cruzárabe, Magenta, El marchós, Mitja lluna (1988, primer premi del VII Concurs Nacional de Música Festera d'Ontinyent), Penàguila (1977), Realistas 83, Soc Marrakesch, Torró capità, Vicente Dueñas (1979), El wali marxós, Zegríes de Mutxamel (1994)
* Pas-dobles: Aixa i Forcat, Als Mirons (2007), Creu i mitja lluna (1988), Falla Centro (Partitura Arxivat 2007-09-27 a Wayback Machine.), Juan Tomás Silvestre (1979), Luis Villó, El Marxós, Paco Moya, Per a la Nova, Serpentines i confetti (1987, primer premi del VI Concurs Nacional de Música Festera d'Ontinyent)
* Fanfàrries: Capità 1983, Fanfàrria llanera, Mari Carmen Martínez, Mutxamel, Serra de Mariola, Trabuc i navaixa (2004)
* La Aljafería (2006)
* De abril, marxa solemne
* Espiritualidad (2006)
* Himne oficial de la Societat Musical "La Lira" de Quatretonda
* Lignum crucis (2006)
* Llaganya d'Or
* Maseros d'Albaida
* Nicolau (2006)
* Pantocràtor (2006)
* La Pasión (2006)
* Plors de mare (2006)
* El tio Pep (2006)
* 23 d'abril, Sant Jordi, marxa solemne

## Arxius de veu

Pas als Maseros

## Referències

* ↑ «Junta de l'ACMIC». Arxivat de l'original el 2009-02-01. [Consulta: 21 maig 2007].
# Cunningham (Kansas)

Cunningham és una població dels Estats Units a l'estat de Kansas. Segons el cens del 2000 tenia 514 habitants.

## Demografia

Segons el cens del 2000, Cunningham tenia 514 habitants, 189 habitatges, i 130 famílies. La densitat de població era de 551,3 habitants per km².
Dels 189 habitatges en un 31,7% hi vivien nens de menys de 18 anys, en un 57,7% hi vivien parelles casades, en un 9% dones solteres, i en un 31,2% no eren unitats familiars. En el 29,1% dels habitatges hi vivien persones soles el 18,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,92.
Per edats la població es repartia de la següent manera: un 24,1% tenia menys de 18 anys, un 3,1% entre 18 i 24, un 21% entre 25 i 44, un 21,8% de 45 a 60 i un 30% 65 anys o més.
L'edat mediana era de 47 anys. Per cada 100 dones de 18 o més anys hi havia 71,1 homes.
La renda mediana per habitatge era de 33.438 $ i la renda mediana per família de 36.964 $. Els homes tenien una renda mediana de 26.500 $ mentre que les dones 21.406 $. La renda per capita de la població era de 16.248 $. Entorn del 9,8% de les famílies i el 9,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cunningham». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Cunningham». American Fact Finder. Oficina del Cens dels Estats Units, 12-01-2010.
# Llista de les regions administratives del Quebec

Les regions administratives de la província canadenca del Quebec van ser creades el 29 de març de 1966 i posteriorment reorganitzades el 22 de desembre de 1987. El Quebec està dividit oficialment en 17 regions administratives:
* Bas-Saint-Laurent
* Saguenay-Lac-Saint-Jean
* Capitale-Nationale
* Mauricie
* Estrie
* Montreal
* Outaouais
* Abitibi-Témiscamingue
* Côte-Nord
* Nord-du-Québec
* Gaspésie–Îles-de-la-Madeleine
* Chaudière-Appalaches
* Laval
* Lanaudière
* Laurentides
* Montérégie
* Centre-du-Québec

## Antigues regions administratives

* Bas-Saint-Laurent—Gaspésie (1966-1987): Dissolta el 22 de desembre de 1987, estava formada per l'actual regió administrativa de Bas-Saint-Laurent i per una part de Gaspésie–Îles-de-la-Madeleine.
* Cantons-de-l'Est (1966-1981): El 1981, esdevingué la regió administrativa d'Estrie.
* Mauricie—Bois-Francs (1987-1997): Abans del 22 de desembre de 1987, la seva denominació oficial era la de regió administrativa de Trois-Rivières. Dissolta el 30 de juliol de 1997, estava formada per les actuals regions administratives de Mauricie i Centre-du-Québec.
* Nord-Ouest (1966-1981): El 1981, esdevingué la regió administrativa d'Abitibi-Témiscamingue.
* Nouveau-Québec (1966-1987): El 22 de desembre de 1987, esdevingué la regió administrativa de Nord-du-Québec.
* Québec: El 15 de desembre de 1999, esdevingué la regió administrativa de la Capitale-Nationale.
* Trois-Rivières: (1966-1987): El 22 de desembre de 1987, esdevingué la regió administrativa de Mauricie—Bois-Francs.
# Ashland (Montana)

Ashland és una concentració de població designada pel cens dels Estats Units a l'estat de Montana. Segons el cens del 2000 tenia 464 habitants.

## Demografia

Segons el cens del 2000, Ashland tenia 464 habitants, 151 habitatges, i 104 famílies. La densitat de població era de 23,7 habitants per km².
Dels 151 habitatges en un 49% hi vivien nens de menys de 18 anys, en un 37,7% hi vivien parelles casades, en un 21,9% dones solteres, i en un 30,5% no eren unitats familiars. En el 25,8% dels habitatges hi vivien persones soles el 2,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,07 i el nombre mitjà de persones que vivien en cada família era de 3,6.
Per edats la població es repartia de la següent manera: un 40,9% tenia menys de 18 anys, un 10,8% entre 18 i 24, un 30% entre 25 i 44, un 15,5% de 45 a 60 i un 2,8% 65 anys o més.
L'edat mediana era de 24 anys. Per cada 100 dones de 18 o més anys hi havia 87,7 homes.
La renda mediana per habitatge era de 22.222 $ i la renda mediana per família de 24.167 $. Els homes tenien una renda mediana de 24.688 $ mentre que les dones 19.000 $. La renda per capita de la població era de 9.577 $. Aproximadament el 30,4% de les famílies i el 34,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ashland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Ashland». American Fact Finder. Oficina del Cens dels Estats Units, 12-01-2010.
# Josep Comes i Busquets

Josep Comes i Busquets (Barcelona, 1 de gener de 1924 - L'Ametlla del Vallès, 5 d'octubre de 2023) fou un pintor català d'estil hiperrealista.

## Biografia

Fill d'una família treballadora va créixer dins un ambient de fort compromís social. La mort del seu germà, voluntari republicà de només disset anys, a la guerra civil espanyola i l'exili posterior del seu pare a França, formen part de la seva infantesa.
Es va formar professionalment i artísticament de la mà de Manel Rallo a Sabadell, ciutat en la qual visqué molts anys i que es recull en bona part de la seva obra.
En la post-guerra, encara un adolescent, es guanyà la vida emblanquinant esglésies cremades durant la guerra. D'aquí evolucionà a pintor decorador, grafista i professor de dibuix. Posteriorment exercí de decorador d'interiors especialment de botigues a Sabadell.
Implicat socialment ha actuat des d'abans de la transició en grups culturals i polítics. A l'Acadèmia de Belles Arts de Sabadell ha estat director artístic (1976-77) i president (1978-1980).
La dedicació a la pintura artística no serà fins als anys 70 que participà en exposicions col·lectives, premis nacionals i internacionals a Catalunya, principalment.
El 1978 va començar un seguit de viatges a la província de Sòria, acompanyat del seu amic pintor Lluís Valls Areny per a cercar fonts d'inspiració que plasma en paisatges d'estil expressionista. En un d'aquest viatges, decideix trencar amb la seva família, feina i posició per a centrar-se exclusivament en la seva nova etapa artística. Tenia 54 anys i decideix passar a viure en solitari a la masia de Can Torras al massís de Sant Llorenç del Munt durant dos anys. Va centrar el seu estil, que ha continuat al llarg de la seva història, en la pintura hiperrealista feta al tremp d'ou.
Als anys 60, fixà la seva residència a l'Ametlla del Vallès on va viure fins a la seva mort.
Va formar part de les llistes municipals del PSC a l'Ametlla del Vallès.

## Obra

Més d'un centenar d'obres de gran mida al tremp d'ou i una vintena de dibuixos. A la seva obra reflecteix amb una precisió i detall quasi fotogràfic els interiors de cases modernistes de Sabadell, grans palaus i estacions de tren o detalls d'una porta, d'una botiga o d'una escala.
* Ha exposat individualment en 34 ocasions a Barcelona, París, Girona i la Bisbal d'Empordà.
* Ha participat en més de 20 exposicions col·lectives.

## Referències

* ↑ «En record de Josep Comes i Busquets». , Ajuntament l'Ametlla Vallès [Consulta: 6 octubre 2023].
* 1 2 «Defunció Josep Comes». Acadèmia de Belles Arts de Sabadell, 05-10-2023. [Consulta: 7 octubre 2023].
* ↑ Ventura, Eva «Els escenaris del record de Josep Comes i Busquets». Quadern de les idees, les arts i les lletres, 165, 2008, pàg. 25–26. ISSN: 2385-4979.
* 1 2 3 4 Cuscó, Joan «Semblança: Josep Comes Busquets». Quadern de les idees, les arts i les lletres, 131, 2001, pàg. 40–44. ISSN: 2385-4979.
* 1 2 3 Susanna, Alex. Comes Busquets (en castellà). AUSA, 1990. ISBN 978-84-86329-62-4.
# Treillières

Treillières (en bretó Trelier, en gal·ló Tréllierr) és un municipi francès, situat a la regió de país del Loira, al departament de Loira Atlàntic, que històricament ha format part de la Bretanya. L'any 2006 tenia 7.258 habitants. Limita amb els municipis de Grandchamp-des-Fontaines, La Chapelle-sur-Erdre, Nantes, Orvault i Vigneux-de-Bretagne.

## Demografia

Evolució demogràfica :
| 1946 | 1962 | 1968 | 1975 | 1982 | 1990 | 1999 | 2005 |
| 1.488 | 1.628 | 1.717 | 2.396 | 3.569 | 4.511 | 6.032 | 7.275 |
| Des de 1962: població sense dobles comptes ||||||||

## Administració

Llista d'alcaldes :
| Període | Identitat | Partit |
| 2001- | Émile Savary | PS |
# Aulacodes

Aulacodes és un gènere d'arnes de la família Crambidae descrit per Achille Guenée el 1854.

## Taxonomia

* Aulacodes adiantealis (Walker, 1859)
* Aulacodes adjutrealis Schaus, 1924
* Aulacodes aechmialis Guenée, 1854
* Aulacodes bipunctalis Kenrick, 1907
* Aulacodes briocusalis (Schaus, 1924)
* Aulacodes caepiosalis (Walker, 1859)
* Aulacodes cervinalis (Hampson, 1897)
* Aulacodes chalcialis (Hampson, 1906)
* Aulacodes chionostola (Hampson, 1917)
* Aulacodes cilianalis (Schaus, 1924)
* Aulacodes citronalis (Druce, 1896)
* Aulacodes confusalis Schaus, 1906
* Aulacodes congallalis Schaus, 1924
* Aulacodes convoluta Hampson, 1897
* Aulacodes cuprescens (Hampson, 1912)
* Aulacodes delicata Schaus, 1912
* Aulacodes exhibitalis (Walker, 1862)
* Aulacodes filigeralis (Walker, 1866)
* Aulacodes fragmentalis (Lederer, 1863)
* Aulacodes gothicalis (C. Felder, R. Felder & Rogenhofer, 1875)
* Aulacodes halitalis (C. Felder, R. Felder & Rogenhofer, 1875)
* Aulacodes hodevalis (Druce, 1896)
* Aulacodes ilialis (Walker, 1859)
* Aulacodes julittalis Schaus, 1924
* Aulacodes lunalis Kenrick, 1907
* Aulacodes melanicalis (Hampson, 1917)
* Aulacodes mesoleucalis (Hampson, 1917)
* Aulacodes methodica Meyrick, 1936
* Aulacodes moralis Schaus, 1906
* Aulacodes obtusalis Dyar, 1914
* Aulacodes pampalis Schaus, 1906
* Aulacodes peribocalis (Walker, 1859)
* Aulacodes pulchralis (Rothschild, 1915)
* Aulacodes purpurealis Kenrick, 1907
* Aulacodes psyllalis (Guenée, 1854)
* Aulacodes pulcherialis (Druce, 1896)
* Aulacodes reversalis Dyar, 1914
* Aulacodes scaralis (Schaus, 1906)
* Aulacodes semicircularis Hampson, 1897
* Aulacodes templalis Schaus, 1906
* Aulacodes traversalis Dyar, 1914
* Aulacodes trigonalis (Hampson, 1906)

## Espècies antigues

* Aulacodes hamalis Snellen, 1875
A més, "A." eupselias va ser erròniament assignat a aquest gènere al principi; en realitat no està molt relacionat amb els estàndards d'arnes herbacies i actualment es troba en el gènere monotípic Marasmianympha.

## Referències

* ↑ «GlobIZ search». Global Information System on Pyraloidea.
# General Enrique Martínez

General Enrique Martínez, també coneguda com La Charqueada, és una localitat de l'Uruguai ubicada al departament de Treinta y Tres. Geogràficament es troba a la segona secció del departament, a les costes del riu Cebollatí, i a 60 quilòmetres de la capital departamental, la ciutat de Treinta y Tres.
Té un port que va servir de comerç amb el Brasil. L'economia es basa fonamentalment en l'agricultura, la ramaderia i la pesca. El turisme també és important. Actualment, el poble té una població aproximada de 1.500 habitants.
Evolució demogràfica (Font: Instituto Nacional de Estadística pàgina web) :
| 1963 | 1975 | 1985 | 1996 | 2004 |
| 927 | 956 | 980 | 1.342 | {{{5}}} |

## Referències

* ↑ (anglès) Mapa, localització, clima i altres dades geogràfiques
# Ashland (Missouri)

Ashland és una població dels Estats Units a l'estat de Missouri. Segons el cens del 2000 tenia 1.869 habitants.

## Demografia

Segons el cens del 2000, Ashland tenia 1.869 habitants, 748 habitatges, i 495 famílies. La densitat de població era de 810,8 habitants per km².
Dels 748 habitatges en un 37,4% hi vivien nens de menys de 18 anys, en un 46,4% hi vivien parelles casades, en un 17,4% dones solteres, i en un 33,7% no eren unitats familiars. En el 27% dels habitatges hi vivien persones soles el 10,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,87.
Per edats la població es repartia de la següent manera: un 27,2% tenia menys de 18 anys, un 8,3% entre 18 i 24, un 32,7% entre 25 i 44, un 16,3% de 45 a 60 i un 15,5% 65 anys o més.
L'edat mediana era de 33 anys. Per cada 100 dones de 18 o més anys hi havia 79,8 homes.
La renda mediana per habitatge era de 34.750 $ i la renda mediana per família de 41.136 $. Els homes tenien una renda mediana de 28.203 $ mentre que les dones 24.180 $. La renda per capita de la població era de 15.938 $. Entorn del 8,9% de les famílies i el 10,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ashland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Ashland». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Villafranca de los Caballeros

Villafranca de los Caballeros és un municipi de la província de Toledo, a la comunitat autònoma de Castella la Manxa.

## Història

Els primers pobladors de Villafranca van ser els ibers i celtibers, qüestió indiscutiblement certa després d'haver-se portat a terme diverses excavacions en el jaciment del Colomer de Pintat, dels segles VII i VI aC Aquest jaciment és l'únic existent en l'interior de la península. Sota la dominació romana en la ribera del ric Amarguillo, van viure els quals potser puguin anomenar-se els primers pobladors, i de fet existeix una vila romana prop del poblat i la necròpolis ibèrica.
Amb la invasió dels àrabs conviviren sarraïns i cristians en el poblat i les seves construccions s'estenen sobre la part anomenada Creu de Lozano. AL ser conquistada Toledo als àrabs per Alfons VI en 1085, es recupera Consuegra i Villafranca passa a dependre d'aquesta, que era seu dels Cavallers de l'Orde de Sant Joan. Els naturals del poble van prendre part, formant mesnada, a la batalla de Las Navas de Tolosa (1212) pel que Alfons VII de Castella la va concedir el títol de molt lleial.

## Referències

* ↑ «Provincia de Toledo (España): Municipios & Localidades» (en castellà), 22-01-2021. [Consulta: 5 març 2021].
# Josep Conangla

Josep Conangla és el nom dels següents personatges:
* Josep Conangla i Escudé (L'Ametlla de Merola, 1896 – 1971). Compositor i pedagog.
* Josep Conangla i Fontanilles (Montblanc, 1875 – l'Havana, 1965). Polític, assagista i poeta. Patriarca del catalanisme a Cuba.
# San Salvador (Valladolid)

San Salvador és un municipi de la província de Valladolid a la comunitat autònoma espanyola de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 53 | 50 | 47 | 44 |
# Aulacomnium turgidum

Aulacomnium turgidum és una espècie de molsa que viu a la tundra, és una de les 5 espècies del gènere Aulacomnium.

## Enllaços externs

* Arcticatlas Arxivat 2009-01-03 a Wayback Machine., imatges de l'espècie Aulacomnium turgidum

## Referències

* ↑ Ackerman, Daniel «Ancient life awakens amid thawing ice caps and permafrost». National Post, 09-07-2019 [Consulta: 17 juliol 2019].
# Govern d'Escòcia

El Govern d'Escòcia (gaèlic escocès: Riaghaltas na h-Alba, scots: Scots Govrenment) és el poder executiu d'Escòcia.

## Enllaços externs

* Govern Escocès